Nolikuma 3.pielikums 
ID. Nr. BKUS 2026/71
Līguma projekts
LĪGUMS Nr. _________
par gaisa aizkaru piegādi un uzstādīšanu
[bookmark: _Hlk135049023]Rīgā	
DOKUMENTS PARAKSTĪTS AR DROŠU ELEKTRONISKO
PARAKSTU UN SATUR LAIKA ZĪMOGU[footnoteRef:1] [1:  Tiks precizēts slēdzot iepirkuma līgumu.] 

VSIA „Bērnu klīniskā universitātes slimnīca”, reģistrācijas numurs ___________ (turpmāk – Pasūtītājs), kuru saskaņā ar 20__.gada ___ pilnvarojumu pārstāv tās ____________, no vienas puses, un
__ “__________”, reģistrācijas numurs ___________ (turpmāk – Piegādātājs), kuru saskaņā ar (pilnvarojums), pārstāv __________, no otras puses,
turpmāk abi kopā saukti – Puses, katrs atsevišķi – Puse, 
[bookmark: _Hlk225260957]pamatojoties uz Publisko iepirkumu likuma 9.panta iepirkumu “Gaisa aizkaru iegāde un uzstādīšana”, iepirkuma identifikācijas Nr. BKUS 2026/71 (turpmāk – Iepirkums) rezultātiem noslēdz šādu līgumu (turpmāk – Līgums):
1. LĪGUMA PRIEKŠMETS 
1.1. Pasūtītājs uzdod, un Piegādātājs veic gaisa aizkaru (turpmāk arī – Preces) piegādi, uzstādīšanu, Pasūtītāja personāla apmācību, Preces apkope garantijas laikā un Preces garantijas darbus (turpmāk arī – Darbi) saskaņā ar šajā Līgumā, Līguma 1.pielikumā “Tehniskā specifikācija” (turpmāk – Tehniskā specifikācija), Līguma 2.pielikumā “Finanšu piedāvājums” (turpmāk – Finanšu piedāvājums)[footnoteRef:2] noteiktajām prasībām, Piegādātāja Iepirkumā iesniegto piedāvājumu un Latvijas Republikā spēkā esošajiem normatīvajiem tiesību aktiem. [2:  Var tikt precizēts slēdzot iepirkuma līgumu.] 

1.2. Līguma izpildes vieta: Vienības iela 45, Rīga.
1.3. Darbu ietvaros tiek veikta:
1.3.1. Preču piegāde, uzstādīšana, un nodošana ekspluatācijā;
1.3.2. Pasūtītāja vai tā norādīto pārstāvju apmācība Preču lietošanā;
1.3.3. [bookmark: _Hlk225282064][bookmark: _Hlk225281946]Preču garantijas nodrošināšana un tehniskās apkopes darbi garantijas laikā, kurus ir paredzējis ražotājs, lai nodrošinātu Preču atbilstošu ekspluatāciju.
1.4. Piegādātā Prece ir jauna, augstas kvalitātes, iepriekš nelietota un nav izmantota demonstrācijās, tā nesatur iepriekš lietotas vai atjaunotas sastāvdaļas vai komponentes.
1.5. Piegādātājs garantē, ka Prece atbilst Līguma noteikumiem un ir derīga ekspluatācijai, kā arī to, ka tās izmantošana, atbilstoši tās uzdevumiem.
1.6. Piegādātājs Līguma izpildi veic ar saviem materiāltehniskajiem līdzekļiem (iekārtām, inventāru, materiāliem, tehniku u.tml.) un personālu, nepieciešamības gadījumā piesaistot papildu resursus, kuru izmaksas ir iekļautas Finanšu piedāvājumā noteiktajās cenās.
1.7. Visām Precēm un materiāliem, kas tiks pielietoti Darbu izpildē, jābūt jauniem un nelietotiem, kā arī tiem jāatbilst Latvijas Republikā spēkā esošajos normatīvajos aktos un Tehniskajā specifikācijā noteiktajām prasībām.
1.8. Jebkuri jautājumi Līguma izpildē tiek risināti ar Līgumā noteikto Pušu kontaktpersonu starpniecību, izmantojot Līgumā noteiktos saziņas līdzekļus (tālrunis, e-pasts) (turpmāk arī -Pasūtītāja kontaktpersona vai Izpildītāja kontaktpersona).
2. LĪGUMA CENA  UN NORĒĶINU KĀRTĪBA
2.1. Līguma kopējā summa (turpmāk – PVN) ir EUR 41 999,00 (četrdesmit viens tūkstotis deviņi simti deviņdesmit deviņi euro, 00 centi) (turpmāk – Līguma cena), bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi. 
2.2. Ja saskaņā ar normatīvajiem aktiem turpmāk tiek grozīta PVN), Līguma cena un Preces cena (kā arī jebkuru Līgumā noteikto daļējo maksājumu apmērs) ar PVN tiek grozīta atbilstoši PVN likmes izmaiņām, bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
2.3. Ja Līguma darbības laikā Pasūtītājs nav izlietojis visu Līguma cenu, Piegādātājs nav tiesīgs celt jebkāda veida pretenzijas un pieprasīt Līguma cenas samaksu pilnā apmērā.
2.4. [bookmark: _Hlk483986137]Preces cenā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Darbu veikšanu, Preces piegādi, uzstādīšanu, apkalpošanu un garantiju,  tajā skaitā transporta izmaksas, u.c. saistītās izmaksas. Piegādātājs par saviem līdzekļiem un ar saviem resursiem veic Darbus,  piegādā un uzstāda Preci Pasūtītāja norādītajā vietā. 
2.5. Darbi (Preces piegāde, uzstādīšana, Pasūtītāja personāla apmācība, Preces apkope garantijas laikā, Preces garantijas darbi u.c.) Līguma izpildē  tiek veikti bez papildu samaksas.
2.6. Pasūtītājs veic samaksu par piegādāto un ekspluatācijā nodotu Preci un veiktajiem Darbiem ne vēlāk kā 30 dienu laikā pēc Preces un/vai Darbu pieņemšanas – nodošanas akta (turpmāk –  Akts) un rēķina saņemšanas dienas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins par Preci vai Darbiem tiek sagatavots un abpusēji saskaņots tikai pēc attiecīga Akta abpusējas parakstīšanas dienas.
2.7. Ja Piegādātāja iesniegtajā rēķinā nav norādīts Preces vai Darbu nosaukums, cena, Pasūtītāja Līguma numurs, Pasūtītājs neveic rēķina apmaksu, bet divu darba dienu laikā informē Piegādātāju par Līguma noteikumiem neatbilstoša rēķina iesniegšanu. Piegādātājs divu darba dienu laikā no Pasūtītāja pieprasījuma iesniedz jaunu rēķinu, kas sagatavots atbilstoši Līguma noteikumiem. 
2.8. Ja Prece vai Darbi ir nekvalitatīvi, tie neatbilst Līguma noteikumiem vai tajos ir konstatēti trūkumi, bojājumi vai defekti (turpmāk – defekti), un Piegādātājam ir nosūtīta pretenzija par defektiem (turpmāk – pretenzija), samaksas termiņš tiek pagarināts attiecīgi par tādu laika periodu, kādā tiek novērsti pretenzijā norādītie defekti.
2.9. Samaksa uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
2.10. Pasūtītājs ir tiesīgs iegādāties no Piegādātāja arī citu Precei vai Darbiem līdzvērtīgu preci vai darbus, vērtībā ne vairāk kā 30 % no Līguma summas, kuru nepieciešamību uz Līguma slēgšanas brīdi nevarēja paredzēt, iepriekš vienojoties ar Piegādātāju par šādu pakalpojumu vai remontdarbu apjomu un cenu. Šādas preces vai darbu cena nevar pārsniegt 10 % no vidējās tirgus cenas Latvijā. Par līdzvērtīgu preci vai darbiem tiek uzskatīta prece vai darbu, kas klasificējami kā Līguma priekšmetā minētā prece vai darbi, un par kuru iegādi Puses vienojas.
3. LĪGUMA IZPILDES KĀRTĪBA
3.1. [bookmark: _Hlk95396184]Pasūtītājs pasūta Darbus un Preci pēc nepieciešamības. Pasūtītajam ir tiesīgs neveikt Darbu vai Preces pasūtīšanu par visu norādīto apjomu. Pasūtītājs ir tiesīgs veikt Darbu vai Preces pasūtīšanu par visu Līguma cenu ar vienu vai vairākiem pasūtījumiem.
3.2. Piegādātājs no Pasūtītāja rakstiska pieprasījuma nosūtīšanas dienas veic Līguma noteiktos Darbus vai piegādā Preci. Preces piegāde un Darbu izpilde tiek veikta Tehniskajā specifikācijā noteiktajos termiņos. Preces piegāde un Darbu izpildes termiņš tiek skaitīts no nākamās dienas, kad Pasūtītājs nosūtījis rakstisku pieprasījumu uz Piegādātāja kontaktpersonas e-pastu.
3.3. Prece tiek piegādāta un Darbi tiek veikti Pasūtītāja darba laikā, darba dienās no plkst. 8:30 līdz 16:30. Pirms Preces piegādes un Darbu uzsākšanas Piegādātājs saskaņo to izpildes laiku ar Pasūtītāja kontaktpersonu. 
3.4. Preces piegāde vai Darbi, kurus nav iespējams veikt Pasūtītāja darba laikā, tiek veikti pēc Pasūtītāja darba laika  un/vai sestdienās, svētdienās, to iepriekš saskaņojot ar Pasūtītāju. Pasūtītājs nodrošinās atļaujas strādāt ārpus Pasūtītāja darba laika vai brīvdienās. Piegādātājs, Pasūtītāja kontaktpersonai, iepriekš piesaka darbiniekus, kuri veiks attiecīgos Darbus.
3.5. Puses var vienoties par citu Preces piegādes vai Darbu izpildes laiku, t.sk. arī gadījumā, ja Preces piegādi vai Darbu izpildi nav iespējams veikt karantīnas dēļ.
3.6. Pirms Darbu uzsākšanas Piegādātājs Darbu norises vietā esošos priekšmetus, pēc nepieciešamības, pārvieto vai apsedz ar aizsargplēvi. Pēc Darbu veikšanas Piegādātājs veic darba vietas sakopšanu, noņem aizsargplēvi un novieto pārvietotos priekšmetus to sākotnējā atrašanās vietā. Piegādātājs veic Darbu laikā radušos atkritumu savākšanu un izvešanu.
3.7. Veicot Darbus, Piegādātājs nodrošina, lai netiktu bojātas Pasūtītāja telpas, priekšmeti, aprīkojums u.tml. Ja šīs prasības neizpildes rezultātā tiek sabojātas Pasūtītāja telpas, priekšmeti, aprīkojums u.tml., Piegādātājs par saviem līdzekļiem veic bojājumu novēršanu, remontu vai atlīdzina Pasūtītājam vai trešajām personām radušos zaudējumus.
3.8. Piegādātājs pēc Preču piegādes un Darbu veikšanas ar Pasūtītāja kontaktpersonu saskaņotā laikā un vietā veic Pasūtītāja personāla vai tā norādīto pārstāvju apmācību darbam ar Precēm un Preču ikdienas lietošanu (Preces darbības principi, ieslēgšana, temperatūras noregulēšana un ieprogrammēšana, uzturēšana u.c. ar Preces lietošanu saistītās darbības, t.sk. arī  Preces apkopes pēc tās garantijas laika).  
3.9. Preces piegāde un Darbu izpilde tiek veikta atbilstoši Līgumā un tā pielikumos noteiktajām prasībām. Preces piegāde un Darbu izpilde tiek apstiprināta Pusēm parakstot Aktu. Kopā ar Preces Aktu, Piegādātājs Pasūtītājam iesniedz Preču tehnisko dokumentāciju un lietošanas instrukciju latviešu valodā. 
3.10. Ja Piegādātājs Preci nav piegādājis vai Darbus nav izpildījis noteiktajā termiņā,  apjomā vai tajos ir konstatēti defekti, Pasūtītājs Aktā norāda konstatētos defektus un nokavēto dienu skaitu.
3.11. Ja, pieņemot Preci vai Darbus tiek konstatēti to defekti, Pasūtītājs neparaksta Preces vai Darbu Aktu. Par konstatētajiem defektiem Puses sastāda brīvas formas aktu, kurā konstatē nekvalitatīvās Preces vai Darbus, vai Darbus, kas nav veikti saskaņā ar Līguma nosacījumiem un nosaka to novēršanas kārtību. Piegādātājam ir pienākums par saviem līdzekļiem novērst konstatētos trūkumus Aktā noteiktajā termiņā. Piegādātājs Darbu defektus novērš trīs darba dienu laikā no defektu akta nosūtīšanas dienas, vai citā Pasūtītāja noteiktā termiņā. Savukārt, nekvalitatīvo Preci Piegādātājs apmaina pret citu kvalitatīvu Preci 10 darba dienu laikā, vai citā termiņā par kuru Puses ir vienojušās. Pēc defektu novēršanas Prece vai Darbi tiek pieņemti ar Aktu.
3.12. Preces vai Darbu Akta parakstīšana neatbrīvo Piegādātāju no atbildības par Preces vai Darbu defektiem, kas atklājas pēc to pieņemšanas.
3.13. Ja Pusēm rodas domstarpības, Pusēm ir tiesības pieaicināt ekspertu, kura slēdziens Pusēm ir saistošs. Izdevumus par eksperta slēdzienu sedz vainīgā Puse.
4. [bookmark: _Hlk54601117]PASŪTĪTĀJA TIESĪBAS UN PIENĀKUMI
4.1. Pasūtītājs ir atbildīgs par savu Līguma saistību savlaicīgu un pienācīgu izpildi, kā arī par Līgumam atbilstošas piegādātas un uzstādītas Preces vai veiktu Darbu apmaksu Līgumā noteiktajā kārtībā un termiņos.
4.2. Pasūtītājs ir tiesīgs pieprasīt Piegādātājam informāciju par Darbu izpildi un Preces piegādi, kā arī par  Līguma izpildes gaitu un to kavējošiem faktoriem. 
4.3. Tehniskajā specifikācijā norādītie Preču apjomi ir plānotie, bet Pasūtītājam ir tiesības iepirkt tādu Preču daudzumu, kāds tam ir nepieciešams tā darbības nodrošināšanai, t.i., Pasūtītājam nav pienākums izpirkt visu plānoto Preces daudzumu.
5. PIEGĀDĀTĀJA TIESĪBAS UN PIENĀKUMI
5.1. Piegādātājs apliecina, ka:
5.1.1. ir tiesīgs slēgt šo Līgumu, pārzina tā saturu un uzņemto saistību apjomu, piegādās un uzstādīs Līguma noteikumiem un Latvijas Republikā spēkā esošo normatīvo aktu prasībām atbilstošu Preci;
5.1.2. izpildot pasūtījumu, ievērot visas Latvijas Republikas spēkā esošos noteikumus, kas attiecas uz Preču piegādi un Darbu veikšanu;
5.1.3. piegādājot un uzstādot Preci ievēros darba aizsardzības, darba drošības un ugunsdrošības noteikumu ievērošanu;
5.1.4. atbildēs par zaudējumiem, kas rodas Pasūtītājam vai trešajām personām sakarā ar Līguma noteikumu neievērošanu;
5.1.5. neizpaudīs informāciju, nepaturēs un nenodos trešajām personām dokumentus vai to kopijas, kas ir pieejami saistībā ar Līguma izpildi;
5.1.6. nekavējoties rakstiski informēs Pasūtītāju par jebkādām grūtībām Līguma izpildes procesā, kas varētu aizkavēt savlaicīgu Līguma izpildi, Preces piegādi un uzstādīšanu;
5.1.7. ievēros Preces piegādes un uzstādīšanas izpildes un nodošanas termiņu.
5.1.8. pirms Preces piegādes un uzstādīšanas saskaņos ar Pasūtītāju Preču piegādes un uzstādīšanas laiku; 
5.1.9. nepieļaus objekta (telpas, ārtelpas, apstādījumu, celiņu u.c.) bojāšanu Preces uzstādīšanas gaitā. Piegādātāja vainas dēļ radītos bojājumus novērsīs ne vēlāk kā 5 (piecu) darba dienu laikā no to konstatēšanas dienas;
5.1.10. Līguma saistību izpilde netiks apzināti kavēta vai apgrūtināta;
5.1.11. Prece un Darbi atbilst spēkā esošiem standartiem, citām Pasūtītāja izvirzītajām Preces kvalitātes prasībām un Preces izgatavotāja sniegtajai informācijai;
5.1.12. līdz Preces Akta abpusējai parakstīšanas dienai uzņemas visu risku par Preci, tostarp arī risku par Preces bojājumiem vai bojāeju.
5.2. Piegādātājs ir atbildīgs par savu Līgumā noteikto saistību pilnīgu un savlaicīgu izpildi.
5.3. Piegādātājs ir atbildīgs par darba drošības noteikumu, ugunsdrošības prasību ievērošanu un darba aizsardzības pasākumu veikšanu. Piegādātājs ir pilnībā atbildīgs par sekām, kuras iestājas šajā punktā noteikto pienākumu nepildīšanas vai nepienācīgas pildīšanas rezultātā.
5.4. Piegādātājam ir pienākums:
5.4.1. pirms Preces piegādes un Darbu veikšanas saskaņot ar Līguma norādīto Pasūtītāja kontaktpersonu Preces piegādes un Darbu veikšanas laiku;
5.4.2. pamatojoties uz pretenzijā norādīto, veikt Preču apmaiņu pret Līguma noteikumiem atbilstošu Preci;
5.4.3. nekavējoties, bet ne vēlāk kā vienas darba dienas laikā, informēt Pasūtītāju par visiem Līguma izpildes laikā konstatētiem vai iespējamajiem sarežģījumiem, kas varētu aizkavēt ar šo Līgumu uzņemto saistību izpildi;
5.4.4. pēc Pasūtītāja pieprasījuma nekavējoties sniegt informāciju par Preces piegādi un Darbu veikšanu;
5.4.5. veicot Darbu, ievērot ražotāja un normatīvajos aktos noteiktās Preces transportēšanas, uzstādīšanas un apkalpošanas prasības.
6. KVALITĀTE UN GARANTIJA
6.1. Piegādātājs nodrošina, ka Prece un Darbi atbilst Latvijas Republikas un Eiropas Savienības spēkā esošo normatīvo aktu un Eiropas Savienības standartu prasībām.
6.2. Prece ir individuāli iesaiņota (ja Preces ražotājs nav noteicis citādāk), tā ir marķēta ar ražotāja firmas zīmi, preces kodu, un tai ir pievienota lietošanas instrukcija latviešu valodā atbilstoši spēkā esošajiem normatīvajiem aktiem.
6.3. Piegādātājs piegādā Preci iepakojumā, kas nodrošina Preces saglabāšanu, pārvadāšanu un uzglabāšanu, atbilstoši Preces ražotāja noteiktām prasībām un spēkā esošiem normatīvajiem aktiem. Piegādātājs garantē, ka Prece un Darbi atbilst Līguma noteikumiem un nenodara kaitējumu cilvēka veselībai un dzīvībai.
6.4. Piegādātājs atbild par piegādājamās Preces un veikto Darbu kvalitāti, to atbilstību Līguma noteikumiem, un šai sakarā sedz visus Pasūtītājam radušos izdevumus vai zaudējumus saistībā ar piegādātās Preces vai veikto Darbu neatbilstību kvalitātei vai Līguma noteikumiem. 
6.5. Pasūtītāja pretenzijas par Preces kvalitāti vai veiktajiem Darbiem, kas radušies pēc Akta parakstīšanas dienas, un kuras nav izskaidrojamas ar Preces glabāšanas vai lietošanas kļūdām, Piegādātājs pieņem visu normatīvajos aktos noteikto garantijas laiku.   
6.6. [bookmark: _Ref367704246][bookmark: _Ref367704401][bookmark: _Ref367704835]Preces garantijas laiks ir ražotāja noteiktais garantijas laiks, bet ne īsāks kā ___ (__) mēneši no Akta abpusējas parakstīšanas dienas. Garantijas termiņā Piegādātājs nodrošina, ka Prece saglabā tās drošumu un kvalitāti.
6.7. Darbu garantijas laiks ir ____ (_____) mēneši no Akta abpusējas parakstīšanas dienas. 
6.8. Piegādātājs apņemas bez maksas diagnosticēt un novērst jebkuru Preces vai Darbu defektu saskaņā ar Līguma un ražotāja noteikumiem. 
6.9. Garantijas laikā Piegādātājs ir atbildīgs par katru Preces vai Darbu defektu, ja vien tas nav radies nepareizas ekspluatācijas dēļ, ar nosacījumu, ka Piegādātājs ir Pasūtītājam iesniedzis Preces ekspluatācijas noteikumus. Piegādātājs garantijas laikā novērš Darbu defektus, Preces defektus vai samaina Preci pret kvalitatīvu preci (t.sk. transporta izdevumus) bez maksas.
6.10. Ja Pasūtītājs Preces un Darbu garantijas laikā konstatē bojājumus, trūkumus vai defektus, Pasūtītājs sagatavo rakstveida pretenziju un nosūta to Piegādātāja kontaktpersonai. Piegādātājs vienas darba dienas laikā no Pasūtītāja rakstveida pretenzijas nosūtīšanas (elektroniski) dienas ierodas Preces atrašanās vietā, sagatavo aktu par konstatētajiem defektiem, kas atklāti Precei vai Darbiem garantijas laikā.
6.11. Gadījumā, ja Piegādātājs iesniegto pretenziju par Preces vai Darbu kvalitāti neatzīst, Puses, atzinuma iesniegšanai par Preces vai Darbu kvalitāti var pieaicināt neatkarīgu ekspertu. Ja pieaicinātais eksperts pamatoti apstiprina nekvalitatīvās Preces vai Darbu faktu, Piegādātājs sedz Pasūtītāja izdevumus un zaudējumus, kas radušies Pasūtītājam sakarā ar nekvalitatīvo Preci un eksperta pieaicināšanu.
6.12. Ja Piegādātājs bez brīdinājuma vai pamatota iemesla neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas bezierunu kārtībā ir saistošs arī Piegādātājam. Pasūtītājs vienpusēji sastādīto defektu aktu nosūta Piegādātāja kontaktpersonai, norādot Pasūtītāja konstatētos Preces defektus, to novēršanas termiņu, akta sastādīšanas vietu un laiku.
6.13. Ja Piegādātājs nenovērš defektu aktā norādītos Preces vai Darbu defektus 10 dienu laikā, vai citā termiņā par kuru Puses ir vienojušās,  un/vai atsakās tos novērst, Pasūtītājam ir tiesības nolīgt citu darbu veicēju defektu novēršanai, un Piegādātājam ir pienākums atlīdzināt Pasūtītājam ar defektu novēršanu saistītās izmaksas. Pasūtītājam jāinformē Piegādātājs par lēmumu veikt defektu novēršanu, nolīdzot citu darba veicēju. Šajā punktā noteiktā cita darba veicēja nolīgšana nepārtrauc un neietekmē Līgumā noteiktās Preces un Darbu garantijas spēkā esamību, un Piegādātājam garantijas laikā saglabājas pienākums nodrošināt visu Preces vai Darbu defektu novēršanu par saviem līdzekļiem.
7. APAKŠUZŅĒMĒJI LĪGUMA IZPILDĒ 
7.1. Līguma izpildei Piegādātājs piesaista savā piedāvājumā (Līguma __.pielikums)[footnoteRef:3] norādīto apakšuzņēmēju. Piegādātājs ir atbildīgs par piesaistītā apakšuzņēmēja atbilstību Līguma prasībām.  [3:  Var tikt precizēts slēdzot iepirkuma līgumu.] 

7.2. Ne vēlāk kā, uzsākot Līguma izpildi, Piegādātājs iesniedz Līguma izpildē iesaistīto apakšuzņēmēju sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Piegādātāja apakšuzņēmēju apakšuzņēmējus. Līguma izpildes laikā Piegādātājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē.
7.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.4. Pēc Līguma noslēgšanas Piegādātājs atbilstoši Publisko iepirkumu likuma 62.pantā noteiktajai kārtībai veic Līguma izpildē iesaistītā apakšuzņēmēju maiņu, to iepriekš saskaņojot ar Pasūtītāju. Pasūtītājs ir tiesīgs lūgt nomaināmā apakšuzņēmēja viedokli par tā nomaiņas iemesliem. Pasūtītājs nepiekrīt apakšuzņēmēja nomaiņai gadījumā, ja pēc apakšuzņēmēja viedokļa par nomaiņas iemesliem uzklausīšanas tiek secināts, ka apakšuzņēmēja nomaiņa tiek veikta, lai izvairītos no saistību izpildes pret apakšuzņēmēju vai personālu. 
7.5. Pasūtītājs nepiekrīt apakšuzņēmēja nomaiņai, uz kura iespējām Piegādātājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām nomaiņai, ja pastāv kāds no šādiem nosacījumiem:
7.5.1. tiek piedāvāts nomainīt apakšuzņēmēju, un tas neatbilst tām Iepirkuma dokumentos noteiktajām prasībām, kas attiecas uz apakšuzņēmēju;
7.5.2. tiek piedāvāts nomainīt apakšuzņēmēju, uz kura iespējām Piegādātājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Piegādātājs atsaucies, apliecinot savu atbilstību Iepirkumā noteiktajām prasībām vai tas atbilst 42.panta otrās daļas 1., 2., 3., 4. un 11.punktā minētajiem izslēgšanas nosacījumiem;
7.5.3. tiek piedāvāts nomainīt apakšuzņēmēju, kura sniedzamo pakalpojumu vērtība ir vismaz EUR 10 000,00 bez PVN, un tas atbilst Publisko iepirkumu likuma 42.panta otrās daļas 1., 2., 3., 4. un 11.punktā minētajiem pretendentu izslēgšanas nosacījumiem.
7.6. Pasūtītājs nepiekrīt apakšuzņēmēja nomaiņai vai jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājumu izvērtēšanas kritērijiem.
7.7. Lūgumu nomainīt apakšuzņēmēju vai iesaistīt jaunu apakšuzņēmēju, Piegādātājs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai. 
7.8. Pasūtītājs pieņem lēmumu, atļaut vai atteikt apakšuzņēmēja nomaiņu vai jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Pieņemot lēmumu, Pasūtītājs ņem vērā Publisko iepirkumu likuma 62.panta nosacījumus. Par pieņemto lēmumu Pasūtītājs paziņo rakstveidā, nosūtot to elektroniski.
7.9. Grozījumi Līgumam pievienotajā apakšuzņēmēju sarakstā tiek veikti, reģistrējot aktuālo Pasūtītāja saskaņoto apakšuzņēmēju sarakstu pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts, un atsevišķi Līguma grozījumi netiek veikti.
8. NEPĀRVARAMA VARA
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst un kas neļauj Pusei izpildīt Līguma saistības, t.sk., bet ne tikai:
8.1.1. zemestrīce, plūdi, ugunsgrēks, zibens, eksplozija un jebkuras citas dabas katastrofas vai ekstrēmi laikapstākļi;
8.1.2. karš, iebrukums, jebkādas ārvalstu ienaidnieku ļaunprātīgas darbības, pilsoņu nekārtības;
8.1.3. terora akti vai to draudi;
8.1.4. blokāde, embargo, sacelšanās, streiks, sabotāža;
8.1.5. jaunu tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Līguma izpildes noteikumus;
8.1.6. nopietni infrastruktūras traucējumi vai veikti kibernoziegumi, kas tieši ietekmē Līguma izpildi un kurus Puses, izmantojot pienācīgu rūpību, nevarēja paredzēt un novērst.
8.2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
8.3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no turpmākās Līguma saistību izpildes, izbeidzot Līgumu pirms termiņa. Šajā gadījumā neviena no Pusēm nav tiesīga pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies otrai Pusei laika posmā pēc nepārvaramas varas apstākļu iestāšanās.
9. KONFIDENCIALITĀTE
9.1. Puses apņemas ievērot konfidencialitāti, tajā skaitā:
9.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
9.1.2. aizsargāt, neizplatīt un bez iepriekšējas otras Puses rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tām pieejama Līguma izpildes gaitā.
9.2. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
9.3. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
9.4. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
9.5. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš. 
10. PUŠU MANTISKĀ ATBILDĪBA
10.1. Ja Pasūtītājs neievēro Līgumā noteikto samaksas termiņu, Piegādātājs ir tiesīgs prasīt Pasūtītājam līgumsodu 0,5 (nulle komats piecu) procentu apmērā no termiņā nesamaksātās summas par katru kavējuma dienu, bet ne vairāk kā 10% no termiņā nesamaksātās summas. 
10.2. Ja Piegādātājs neievēro Līgumā noteikto Preces piegādes vai Darbu izpildes termiņu, Pasūtītājs ir tiesīgs aprēķināt Piegādātājam līgumsodu 0,5 (nulle komats piecu) procentu no Līguma cenas par katru kavējuma dienu, bet ne vairāk kā 10 procentu no Līguma cenas. 
10.3. Ja Piegādātājs Līgumā noteiktajā kārtībā un termiņā nav novērsis Preces vai Darbu defektus, trūkumus vai neatbilstības, t.sk. arī Preces un Darbu garantijas laikā, Pasūtītājs ir tiesīgs aprēķināt Piegādātājam līgumsodu 0,5 (nulle komats piecu) procentu no Līguma cenas par katru kavējuma dienu, bet ne vairāk kā 10 procentu no Līguma cenas. 
10.4. Ja Piegādātājs neievēro citas Līguma saistības un termiņā nav to novērsis, Pasūtītājs ir tiesīgs aprēķināt Piegādātājam līgumsodu 0,5 (nulle komats piecu) procentu no Līguma cenas par katru kavējuma dienu, bet ne vairāk kā 10 procentu no Līguma cenas. 
10.5. Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga aprēķināt otrai Pusei līgumsodu EUR 50 apmērā par katru gadījumu.
10.6. Izbeidzot Līgumu 11.8.apakšpunktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10 procentu apmērā no Līguma cenas, kā arī Piegādātājs atlīdzina Pasūtītājam radušos zaudējumus.
10.7. Ja Piegādātājs vienpusēji izbeidz Līgumu, izņemot Līguma 11.9.punktā noteiktajā gadījumā, Pasūtītājs ir tiesīgs aprēķināt Piegādātājam līgumsodu 10 procentu apmērā no Līguma cenas, kā arī Piegādātājs atlīdzina Pasūtītājam radušos zaudējumus. 
10.8. Līgumsoda samaksa neatbrīvo Puses no saistību izpildes. Puse, kurai ir aprēķināts līgumsods, līgumsodu samaksā 10 darba dienu laikā no otras Puses rēķina nosūtīšanas dienas. Līgumsoda samaksa netiek ieskaitīta zaudējumu summas aprēķinā.
10.9. Pasūtītājam ir tiesības ieskaita kārtībā samazināt maksājamo naudas summu, t.sk. arī no gala maksājuma, par pieņemto Preci tādā apmērā, kāds ir Līgumā noteiktajā kārtībā aprēķinātais līgumsods Piegādātājam.
10.10. Ja Līgumā noteikto termiņu neievērošanas vai nekvalitatīvas Preces rezultātā Piegādātājs Pasūtītājam ir radījis zaudējumus, Piegādātājs tos sedz pilnā apmērā. 
10.11. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
10.12. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
11. [bookmark: _Hlk54601346][bookmark: _Hlk54601164]LĪGUMA DARBĪBAS TERMIŅŠ UN GROZĪJUMI
11.1. Līgums stājas spēkā tā parakstīšanas dienā un ir spēkā līdz pilnīgai saistību izpildei. Līgums ir spēkā 36 mēnešus no Līguma spēkā stāšanas dienas, vai līdz Līguma cenas apguvei, atkarībā no tā, kurš no nosacījumiem iestājas pirmais.
11.2. Gadījumā, ja 36 mēnešu laikā Līguma cena nav apgūta, Puses var izskatīt iespēju pagarināt Līguma darbības termiņu līdz 12 mēnešiem.  
11.3. Līgumu var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likuma 61.pantā noteikto.
11.4. Visi Līguma grozījumi ir spēkā tikai tad, ja tie noformēti rakstveidā un ir Pušu parakstīti. Līguma grozījumi ar to parakstīšanas brīdi kļūst par Līguma neatņemamu sastāvdaļu. Ar informāciju par kontaktpersonu maiņu Puses apmainās elektroniski.
11.5. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
11.5.1. grozījumi ir nebūtiski, 
11.5.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos, 
11.5.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
11.5.4. Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju;
11.5.5. izņēmuma gadījumos objektīvu un pamatotu iemeslu dēļ, kurus nebija iespējams paredzēt noslēdzot Līgumu, un kuri nav tieši vai netieši saistīti arī ar Piegādātāja individuālu rīcību, konkrētas Preces cena var tikt pārskatīta, ja:
11.5.5.1. Preces cenas palielinājums ir radies tādu apstākļu dēļ, kuru Piegādātājs kā savas jomas profesionālis nevarēja paredzēt vai ietekmēt;
11.5.5.2. Piegādātājs ir darījis visu iespējamo, lai novērstu Preces cenas palielinājumu;
11.5.5.3. Preces cenas palielinājums nav saistīts ar Piegādātāja Līguma saistību neizpildi un termiņa kavējumu;
11.5.5.4. Piegādātājs iesniedz pierādījumus, ka Preces cenas palielinājums ir radies no viņa neatkarīgu iemeslu dēļ (dokumentāls pamatojums nepieciešamībai pārskatīt konkrētas Preces cenu,  aritmētiski pamatojot konkrētās Preces grozīto cenu, Centrālās statistikas pārvaldes informācija par patēriņa cenu indeksācijas (PCI) strauju kāpumu Latvijas Republikā, ražotāja apliecinājums par cenu izmaiņām pēc piedāvājuma iesniegšanas un Līguma noslēgšanas, loģistikas izmaksu izmaiņas, u.c.);
11.5.5.5. Preces cena var tikt paaugstināta ne biežāk kā vienu reizi 12 mēnešos, ar noteikumu, ka no Līguma spēkā stāšanas dienas vai cenas paaugstināšanas dienas ir pagājuši vismaz 12 mēneši. 
11.6. Pasūtītājs Līguma izpildes laikā saskaņā ar Publisko iepirkumu likumu var pieļaut grozījumu veikšanu šādos gadījumos:
11.6.1. Līguma izpildes laikā atklājas, ka nepieciešamas tādas preces un to apjomi, kuras pirms tam nebija noteiktas, bet ir nepieciešamas pilnvērtīgai un neatliekamai Pasūtītāja darbības nodrošināšanai, kas saistīta ar iepirkuma ietvaros iegādājamo preču kategoriju (jomu);
11.6.2. neparedzēto preču iegāde ir ierosināta pēc Pasūtītāja iniciatīvas, Pasūtītājam precizējot vai papildinot Tehnisko specifikāciju.
11.7. Puses var izbeigt Līgumu pirms termiņa beigām, Pusēm savstarpēji rakstveidā vienojoties.
11.8. Pasūtītājam ir tiesības vienpusēji izbeigt Līgumu bez Piegādātāja piekrišanas, ja:
11.8.1. Piegādātājs 2 (divas) reizes ir atteicis Preces piegādi vai Darbu izpildi, vai piegādājis Tehniskajā specifikācijā piedāvājumam neatbilstošu Preci, par ko ir sastādīta pretenzija;
11.8.2. Piegādātājs neievēro Līgumā noteikto Preces piegādes vai Darbu izpildes termiņu un Piegādātāja nokavējums ir sasniedzis vismaz 10 (desmit) dienas;
11.8.3. Piegādātājs pārkāpj kādu no Līguma noteikumiem un šis pārkāpums (ja to var novērst) netiek novērsts 10 (desmit) darba dienu laikā pēc tam, kad Piegādātājam ir nosūtīts attiecīgs rakstveida paziņojums; 
11.8.4. Piegādātājs Pasūtītājam nodarījis zaudējumus;
11.8.5. Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
11.8.6. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa);
11.8.7. pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
11.8.8. iestājas apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma.
11.9. Piegādātājam ir tiesības vienpusēji izbeigt Līgumu bez Pasūtītāja piekrišanas, ja Pasūtītājs Līgumā noteiktajā termiņā 3 (trīs) reizes nav veicis noteiktos maksājumus un katra maksājuma kavējums ir pārsniedzis 30 dienas.
11.10. Ja Pasūtītājam ir zudusi nepieciešamība saņemt Preci, Pasūtītājs ir tiesīgs vienpusēji izbeigt Līgumu, informējot Piegādātāju rakstiski vismaz 20 (divdesmit) dienas iepriekš.
11.11. Par Līguma vienpusēju izbeigšanu Puse paziņo otrai Pusei, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu 10 (desmitajā) darba dienā pēc paziņojuma nosūtīšanas. 
11.12. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Piegādes līguma nosacījumiem) ne vēlāk kā līdz Līguma izbeigšanas dienai.
12. VISPĀRĪGIE NOTEIKUMI 
12.1. Līgums satur Pušu pilnīgu vienošanos, Puses ir iepazinušās ar tā saturu un piekrīt visiem tā punktiem, un to apliecina, parakstot Līgumu. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
12.2. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām. 
12.3. Jautājumos, kas nav atrunāti Līgumā, Puses vadīsies pēc spēkā esošajiem Latvijas Republikas tiesību aktiem. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
12.4. Visas domstarpības, nesaskaņas un strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) dienu laikā, strīds nododams izskatīšanai Latvijas Republikas tiesā pēc Pasūtītāja piekritības un izskatāms atbilstoši spēkā esošajiem Latvijas Republikas normatīvajiem aktiem.
12.5. Visa rakstveida sarakste uzskatāma par saņemtu 7. (septītajā) dienā pēc vēstules nodošanas pastā vai attiecīgajā darba dienā, ja tā nosūtīta uz Pušu norādītajām e-pasta adresēm darba dienās no plkst. 8.00 līdz 16.30 (izņemot, ja Līgumā ir noteikts citādi konkrētam gadījumam).
12.6. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) dienu termiņu no jebkāda notikuma iestāšanās brīža, kas uzliek kādai Pusei pienākumu. Šajā punktā minētais termiņš var tikt pagarināts objektīvu apstākļu dēļ.
12.7. Puses paziņo viena otrai par juridiskā statusa, juridiskās vai korespondences adreses un bankas rekvizītu maiņu, tās reorganizāciju vai likvidāciju, maksātnespējas procesa pasludināšanu vai tiesiskās aizsardzības procesa īstenošanas pasludināšanu 5 (piecu) darba dienu laikā, nosūtot paziņojumu uz Pušu norādītajām e-pasta adresēm, kas kļūst par Līguma neatņemamu sastāvdaļu.
12.8. Ja kādai no Pusēm ir mainīts juridiskais statuss, Pušu amatpersonu paraksta tiesības, Līgumā noteiktās kontaktpersonas vai Līgumā norādītie Pušu rekvizīti, attiecīgā Puse nekavējoties par to rakstiski informē otru līgumslēdzēju Pusi. Ja attiecīgā Puse neizpilda šajā punktā noteikto, uzskatāms, ka otra Puse ir pilnībā izpildījusi savas saistības, lietojot līgumā esošo informāciju par otru Pusi. 
12.9. Ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību un tiesību pārņēmējiem.
12.10. Lai sekmētu Līguma saistību izpildi pienācīgā kārtā un šajā Līgumā noteiktajos termiņos, Puses nozīmē šādas kontaktpersonas:[footnoteRef:4] [4:  Var tikt precizēts slēdzot iepirkuma līgumu.] 

12.10.1. Pasūtītāja kontaktpersonas: _______, e-pasts: _________, tālrunis: _________. Pasūtītāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Piegādātāju, pieprasīt no Piegādātāja informāciju, sniegt informāciju Piegādātājam, iesniegt pretenzijas Līguma saistību neizpildi vai nepienācīgu izpildi, dot norādījumus par Līguma izpildi, parakstīt Preču un Darbu Aktus, kā arī veikt citas darbības, kas saistītas ar pienācīgu Līgumā paredzēto saistību izpildi. Šī persona nav pilnvarota izdarīt grozījumus un papildinājumus Līgumā, grozīt Līguma vai Preces cenu, Līgumā noteiktos termiņus. 
12.11. [bookmark: _Hlk95393723]Piegādātāja kontaktpersonas: _______, e-pasts:  __________, tālrunis: _______. Piegādātāja kontaktpersona pilnībā pārzina Līguma noteikumus un viņai ir tiesības, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai veikt komunikāciju starp Pasūtītāju un Piegādātāju, pieprasīt no Pasūtītāja informāciju, sniegt informāciju Pasūtītājam, dot norādījumus par Līguma izpildi, kā arī veikt citas darbības, kas saistītas ar pienācīgu Līgumā paredzēto saistību izpildi, t.sk. parakstīt Preču un Darbu Aktus. Šī persona nav pilnvarota izdarīt grozījumus un papildinājumus Līgumā, grozīt Līguma vai Preces cenu, Līgumā noteiktos termiņus.
12.12. Līgums ir sagatavots un parakstīts latviešu valodā uz. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams Pušu parakstīts Līguma formāts. Līguma eksemplāri ir identiski, un tiem ir vienāds juridiskais spēks. Līguma pielikumi:[footnoteRef:5] [5:  Tiks precizēts slēdzot iepirkuma līgumu.] 

